JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Valimised tõid taas patiseisu
Netanyahu loobub päevapoliitikast
Iraan ja Hiina sõlmisid koostöölepingu
Iisraelis toimusid väga huvitavad valimised.
Nagu eelmises saates tõdesime, polnud küsimus selles,
mis partei saab Iisraeli parlamendis, Knessetis enamuse,
vaid selles, kas viiekordne peaminister Benjamin Netanyahu jätkab.
Alternatiiviks oligi see, kas opositsioon suudab ta kukutada.
Asi oli tõesti isiku-, mitte parlamendivalimistes.
Sarnaselt kolme varasema valimisvooruga
oli lõpptulemus peaaegu identne - Likud oli taas suurim partei,
kuigi sellest mõne kuu eest lahkunud Gideon Sa'ari grupp
võttis kaasa lausa kuus kohta.
Likudi blokk paremtiivaga
oleks siis peaaegu automaatselt ainus alternatiiv valitsuskoalitsiooniks,
kui Sa'ari kuus kohta kaasa lööksid,
kuid nüüd jääb neil sellest vaid kaks kohta puudu.
Kaalukeeleks on üllatuslikult tõusnud araabia-islamistlik grupp Raam,
Moslemivennaskonna mõõdukama ja konservatiivsema leeri käepikendus.
Iisraeli kodanikena
osalevad nad igal juhul nelja esindajaga parlamendi töös.
Olenemata oma toetajate, ultraortodokside Shasi ja UTJ survest,
pidas Netanyahu Raamiga kõnelusi juba mullu sügisel,
kohe kui selgus, et ees ootavad neljandad valimised.
Kuidas lahendada patiseis, kus paremblokil on 59 kohta,
vasaktiival ja Netanyahu vastastel 61 kohta,
kuid kuhu kuuluvad ka araabia parteide 11 kohta, sh Raam?
Kuigi neid ei saa valitsust plaanides kasutada muuks
kui poliitilisteks abiparteideks.
Netanyahu ja Likudi põhivastane Yair Lapidi juhitud Yesh Atid
on vaatamata saadud 18 kohale teatanud,
et suudab luua üheks aastaks rahvusliku tervenemise valitsuse,
kus tema ise oleks peaministriks esimese poolaasta
ja Naftali Bennett Yaminast järgmised kuus kuud.
Probleemiks sai see, et kaks opositsiooniparteid -
parempoolsed Yamina ja Gideon Sa'ari Uus Lootus
ei nõustu valitsuskoostööks araabia parteidega,
keda Lapidi plaan tingimata vajaks.
Kolmapäeval andis Iisraeli valimis- komisjon ametlikud valimistulemused
üle president Rivlinile,
kes kutsub esmaspäeval, 5. aprillil kõigi parteide juhid kohtumistele,
et uurida nende seisukohti tulevase valitsuse moodustaja suhtes.
Viiekordne peaminister,
üle 30 aasta Iisraeli poliitika keskmes olnud
praegune peaminister Netanyahu tuli lagedale tõelise uudispommiga,
kui teatas üllatuslikult,
et loobub aasta pärast täielikult päevapoliitikast.
Samas kontekstis teatas Netanyahu,
et palus Likudist lahkunud grupil, Gideon Sa'ari parteil Uus Lootus,
ehk endistel likudlastel valitsusega ühineda.
Pakkumise järgi oleks Netanyahu mainitud aasta peaministriks,
misjärel ohjad haaraks Gideon Sa'ar,
kellest võiks nii saada vägagi pikaajaline peaminister.
Saar ei lükanud ideed otseselt tagasi ja lubas seda kaaluda,
kuid vaid tingimusel, et seda toetaksid ka usuparteid.
Iisrael on olnud algusest peale üks maailma juhtriike koroonavaktsiinides
ja on jõudnud kohta, kus on hakatud mõningaid piiranguid leevendama.
Riigi terviseministeerium teatas, et soovitab valitsusel loobuda
maskikandmise nõudest pärast paasapüha
ja samas võidaks leevendada ka piiranguid ärielule,
lubades vähemalt kõigil nn rohelise passi omanikel
vabalt liikuda ja koguneda.
Riigi üle 9,2-miljonilisest rahvastikust,
mis hõlmab ka Iisraeli araablastest kodanikke,
on saanud esimese vaktsiinisüsti juba rohkem kui pooled,
ca 5,5 miljonit ja teise annuse ligi pool kodanikest.
Riigis regulaarselt tööl käivatest palestiinlastest
on vaktsineeritud juba üle 130 000,
kuigi see pole Iisraeli valitsuse kohustus.
Üks maailma ja kindlasti Lähis-Ida olulisemaist laevaliiklusteedest,
Suessi kanal on taas avatud.
Ligi nädala eest kiilus ca 400-meetrine konteinerlaev Ever Given
kanalis diagonaalselt kinni ja blokeeris liikluse täielikult.
Alles esmaspäeval õnnestus laev tõusuvee abil
kanali mõlemast kaldast täielikult vabastada ja see sai teed jätkata.
Kanali blokeerumine maksis Egiptusele ca 15 mln USD päevas,
kuid kahjud kanalis läbipääsu oodanud laevade firmadele
ja selle kaudu kindlustusfirmadele olid mitmekümnekordsed.
Laeva lastiks oli ca 18 300 konteinerit ja selle vabanemist oli ootamas
ca 370 laeva nii Vahemere kui Suessi lahe poolel.
Kesk-Ida sõjaline ja poliitiline kaardi- pakk näib hetkega segi paiskuvat,
kui Kaug-Ida hiid Hiina
sisenes USA ja Iraani vahelisse sanktsioonitülli.
Iraan on korduvalt keeldunud järgimast
2015. aastal sõlmitud JCPOA lepingut,
kuigi USA on pakkunud riigile 15 mlrd USD suurust präänikut.
See oleks tähendanud vaid Iraani enda külmutatud varade vabastamist
rahvusvahelistest pankadest, kuid oleks nõudnud Iraanilt lubadust
külmutada kaheks kuuks kogu oma tuumaprogramm.
Riigi ülemjuht ajatolla Ali Khamenei lükkas selle kohe tagasi,
nõudes kõigi sanktsioonide kaotamist, enne kui Iraan pakkumisega nõustub.
Iraanil polnud kavatsustki USA ja Läänega JCPOA üle läbi rääkida,
sest nad olid arutanud Hiinaga
pikaajalist sõprus-, koostöö- ja abilepingut,
mis tagab Iraanile 25 aastaks
vähemalt 400 miljardi USD suurused investeeringud ja rahalise abi.
Nii osutus nn Kollane oht uueks tähtsaks faktoriks
Lähis- ja Kesk-Ida poliitilisel ja sõjalisel tandril,
sest leping hõlmab ka sõjalist koostööd Iraani armeega.
Tasub meelde tuletada sedagi,
mida Piibel räägib idast saabuvate kuningate ilmumise ajastuse kohta,
eriti nüüd, kui paljud teisedki vanad prohveteeringud
hakkavad täitumise märke näitama.
Iisraeli arheoloogid leidsid Jeruusalemma vanalinna kaevetöödel
taas üliharuldase mündi - nn Tüürose seekli.
Mainitud münti vermiti Tüürose linnas
125. aastast e.m.a. kuni 66. aastani,
ajani, mil algasid suured mässud Rooma okupatsiooni vastu.
Ekspertide sõnul tõid antud mündi Jeruusalemma
peamiselt Tüürose ja Siidoni aladelt saabunud palverändurid
ja seda kasutati peamiselt templimaksu tasumiseks.
Münt leiti toonase Heroodese palee kohal toimuvate kaevetööde käigus
juba mõne aja eest,
kuid see konserveeriti ja tuvastati alles mõne päeva eest.
Tüürose seekleid on möödunud aastakümnete vältel leitud vaid mõned
ja seda, nagu teisigi haruldusi,
hoitakse vanalinna Jaffa värava lähedal asuvas
Taaveti Torni muuseumis.
Sellised olid tänased uudised!
Soovime kõigile vaatajaile õnnistatud paasapüha!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee